ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id ms id id id id ms id id ms id id id id ms ms ms id id ms id ms id id ms ms ms id id id id id id id en lt en es eo en ms ms id id id id ja id id ms ms id id id en ms ms en en en id id id id id en id id jv ms id id it es id id en id ms ms ms ms ms ms
Fungsi Probiotik Terhadap Usus Warga Emas, Boleh Elak Dapat Jangkitan
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Sihat Pada Usia Emas
Pemakanan Di Usia Emas
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Nak Elak Orang Tua Dapat Jangkitan? Berikan Ibu Bapa Anda Makanan Kaya Probiotik
Ditulis oleh Muhammad Wa'iz Disemak pada 17/03/2021
Disemak secara perubatan oleh Panel Perubatan Hello Doktor
Pernahkah anda mendengar mengenai probiotik? Antara fungsi probiotik adalah untuk memastikan kesihatan usus manusia terjaga. Namun, probiotik juga sangat berperanan penting dalam aspek penuaan dan panjang umur.
Bagaimana ia bertindak? Jawapannya ada dalam artikel ini.
Maksud probiotik dan mikrobiota
Probiotik bermaksud jenis-jenis bakteria baik yang tinggal dalam tubuh badan kita dan berperanan menjaga fungsi tubuh badan dengan baik.
Antara fungsi bakteria baik adalah untuk melawan jumlah bakteria jahat yang masuk ke dalam tubuh badan kita.
Mikrobiota pula bermaksud segala mikroorganisme tertentu yang dijumpai pada kawasan atau persekitaran tertentu. Ini termasuklah kulat, protozoa, bakteria dan juga virus.
Kesihatan usus warga emas semakin menurun
Dalam kalangan warga emas atau mereka yang telah berusia, kesihatan usus mereka semakin terjejas seiring dengan usia yang semakin lanjut. Komposisi mikrobiota dan tindak balas imun usus menjadi terjejas.
Dalam kalangan warga emas juga, kepelbagaian bakteria baik dalam usus ini menjadi semakin menurun. Sesetengah bakteria tertentu mengalami penurunan dari segi jumlah, manakala jenis bakteria lain pula mengalami peningkatan.
Namun, perubahan dalam ketidakseimbangan fungsi probiotik ini tidak diketahui puncanya dengan jelas. Mungkin ia berlaku disebabkan faktor penuaan atau faktor lain seperti pertukaran diet harian dan juga aktiviti fizikal.
Walaupun penuaan ini dilihat mempunyai kesan terhadap probiotik, namun perubahannya mungkin disebabkan oleh keadaan penyakit yang sering dialami warga emas atau pengambilan jenis ubat-ubatan tertentu.
Fungsi probiotik dalam kesihatan usus warga emas
Wujud kesedaran yang semakin meningkat mengenai fungsi probiotik dalam menyeimbangkan mikrobiota usus. Ini bertujuan untuk menjaga kesihatan usus dan kesihatan umum dalam kalangan warga emas.
Ujian klinikal yang menilai keberkesanannya terhadap populasi warga emas agak sedikit. Namun, ia mungkin menunjukkan bahawa manfaat kesihatan dapat dicapai melalui:
Kesan probiotik terhadap komposisi mikrobiota dalam populasi warga emas
Kesan probiotik terhadap gejala penyakit gastrousus utama
Probiotik dengan kandungan bakteria Bifidobacterium dan Lactobacillus genera adalah antara yang paling banyak dikaji dalam ujian klinikal dengan populasi warga emas.
Bakteria-bakteria ini boleh memulihkan mikrobiota yang sihat dan mengawal proses pengoksidaan dan keradangan.
Ia amat bermanfaat dalam mengurangkan risiko jangkitan, dan gangguan sistem saraf dalam kalangan warga emas.
Kajian mengenai fungsi probiotik terhadap usus
Dalam kajian terbaharu yang diterbitkan di mSphere oleh American Society for Microbiology, para penyelidik di China telah mengumpulkan dan menganalisis mikrobiota usus daripada lebih 1,000 orang Cina yang sihat.
Peserta kajian kesemuanya berumur antara 3 tahun dan lebih daripada 100 tahun. Mikrobiota usus dikumpulkan daripada setiap peserta dan dianalisis menggunakan penjujukan gen 16S rRNA bersama dengan pelbagai teknik pengukuran.
Para penyelidik mendapati, peserta daripada usia 30 tahun dan ke atas, mempunyai mikrobiota yang serupa dengan mereka yang jauh lebih muda daripada mereka.
Hasil kajian ini menunjukkan kepada para penyelidik bahawa, dengan menetapkan (resetting) semula mikrobiota usus warga emas ke tahap yang lebih sihat, ia mungkin boleh mempengaruhi kesihatan seseorang pada masa akan datang.
Fungsi probiotik menyihatkan usus, memanjangkan umur
Apabila kita semakin berusia, kita sememangnya terdedah dengan pelbagai perkara dan kemungkinan. Ini termasuklah jenis makanan yang kita ambil, ubat-ubatan yang kita makan dan antibiotik yang diambil.
Kesemua perkara ini sememangnya akan mengubah tahap bakteria dalam usus kecil kita. Semakin banyak bakteria baik dalam tubuh, maka semakin sihat usus kita.
Dengan itu, secara umumnya, kita akan kurang mendapat penyakit serta menjadi lebih sihat dan panjang umur.
Ini jenis makanan yang kaya dengan probiotik
Bagi anda yang ingin menambahkan bilangan probiotik atau bakteria baik dalam usus anda, berikut adalah jenis makanan yang kaya dengan kandungan probiotik:
Boleh dilihat, kesemua jenis makanan ini adalah makanan yang terhasil daripada proses penapaian dan penjerukan yang melibatkan bakteria.
Perlukan kajian lebih mendalam
Secara umumnya, tidak dinafikan bahawa antara fungsi probiotik adalah untuk melindungi warga emas daripada mudah dijangkiti penyakit.
Selain itu, ia juga bertujuan untuk mengelakkan beberapa jenis penyakit yang berkaitan penuaan.
Namun, kajian yang lebih terperinci dan mendalam diperlukan untuk melihat potensi sebenar probiotik dengan lebih baik.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
The role of probiotics in ageing and longevity
Anak Kurang Risiko Ekzema Jika Ibu Ambil Probiotik semasa Hamil dan Laktasi
Betul Ke Pengambilan Probiotik Dapat Atasi Perut Buncit? Ini Penjelasan Saintis...
Ditulis oleh Muhammad Wa'iz Disemak pada 17/03/2021
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.